Mari Laan

Mari Laan (sündinud 1977) on eesti hispanist, tõlkeloolane, tõlkija, toimetaja ja kirjastaja. Ta on Toledo kirjastuse asutaja ja peatoimetaja.

Ta on lõpetanud Tartu Ülikooli hispaania keele ja kirjanduse eriala (1999) ja kaitses sealsamas 2006. aastal teadusmagistri kraadi (magistritöö pealkiri: "Reaalide tõlkimine hispaaniakeelse kirjanduse eestindamisel", juhendaja Jüri Talvet). 2024. aastal kaitses Mari Laan Tallinna Ülikoolis esiletõstmisega (laudatur) doktorikraadi kultuuride uuringute erialal. Doktoritöö pealkiri on "Tõlkevälja kujunemine ja kujundamine: hispaania-eesti tõlkelugu" (juhendajad Anne Lange ja Ülar Ploom).

Mari Laan kuulub Eesti Kirjanike Liidu tõlkijate sektsiooni. 

Avaldatud ilukirjanduslikud tõlked hispaania keelest:

 Pío Baroja "Nii see maailm on", Tartu Ülikooli kirjastus 2014
 Elena Poniatowska "Kallis Diego, Sind embab Quiela", Toledo kirjastus 2014
 Javier Cercas "Salamise sõdurid", Toledo kirjastus 2015
 María Dueñas "Õmblejanna Madriidist" (koos Kristiina Raudsepaga), Toledo kirjastus 2016
 Julio Llamazares "Kuidas vaadata vett" (koos Madis Kuusega), Toledo kirjastus 2020
 Valeria Luiselli "Minu hammaste lugu", Tänapäev 2022
 Felisberto Hernández "Üleujutatud maja ja teisi jutte", Loomingu Raamatukogu, 2023

 Välislingid 

Toledo kirjastus

Kategooria:Eesti tõlkijad
Kategooria:Tartu Ülikooli filosoofiateaduskonna vilistlased
Kategooria:Sündinud 1977